Μάρετ Γκρόθες

Η Μάρετ Γκρόθες, (γεννημένη στις 16 Σεπτεμβρίου 1988) είναι Ολλανδή αθλήτρια βόλεϊ που παίζει ως διαγώνια. Είναι μέλος της εθνικής ομάδας βόλεϊ γυναικών της Ολλανδίας και είναι η σημερινή αρχηγός της ομάδας.  Στις 6 Μαΐου 2021 υπέγραψε στον Παναθηναϊκό όπου αγωνίζεται μέχρι και σήμερα.

Η Γκρόθες ξεκίνησε να παίζει βόλεϊ στην ολλανδική Κρέκκερς το 1996, εμπνευσμένη από την εθνική ομάδα ανδρών που κέρδισε το χρυσό Ολυμπιακό στην Ατλάντα την ίδια χρονιά.  Έκανε το διεθνές ντεμπούτο της στην εθνική Ολλανδίας στον εναρκτήριο αγώνα του τουρνουά Montreux Volley Masters απέναντι στην Κούβα τον Ιούνιο του 2008. Η Γκρόθες δεν έπαιξε με την εθνική ομάδα το 2014, λόγω τραυματισμού της στην αχίλλειο πτέρνα. Στο Παγκόσμιο Πρωτάθλημα του 2010 κέρδισε το τρόπαιο του «καλύτερου σερβίς». Έπαιξε στα Ευρωπαϊκά πρωταθλήματα τις χρονιές 2012, 2013 και 2014. Το 2015, έγινε αρχηγός της ομάδας πριν από τους Ευρωπαϊκούς Αγώνες του 2015 στο Μπακού του Αζερμπαϊτζάν. Από το 2016 και μετά, μετράει 244 συμμετοχές. 

Κατά τη διάρκεια των Θερινών Ολυμπιακών Αγώνων του 2016, όπου οι Ολλανδές επέστρεψαν στους Ολυμπιακούς Αγώνες μετά από 20 χρόνια, η Γκρόθες τραυματίστηκε στον αστράγαλό της κατά τη διάρκεια του δεύτερου αγώνα της φάσης των ομίλων.  Έτσι επέστρεψε μόνο για τους γύρους νοκ άουτ, βλέποντας περιορισμένα λεπτά καθώς η Ολλανδία τερμάτισε τέταρτη.

Τίτλοι και διακρίσεις

Ατομικά 

 Παγκόσμιο Πρωτάθλημα FIVB 2010 "Καλύτερη ΄σέρβερ"
 MVP Ελληνικού πρωταθλήματος 2021–22

Συλλογικά 

 2008–09 Ολλανδική Λίγκα Βόλεϊ Πρωταθλητής, με τους DELA/Martinus Amstelveen
 Κύπελλο Ολλανδίας βόλεϊ 2008–09 Νικητής, με τους DELA/Martinus Amstelveen
 2009–10 Ολλανδική Λίγκα ΒόλεϊΠρωταθλητής, με την TVC Amstelveen
 Κύπελλο βόλεϊ Ολλανδίας 2009–10 Νικητής, με την TVC Amstelveen
 2013–14 Γαλλική Λίγκα ΒόλεϊΠρωταθλητής, με το RC Cannes
 Κύπελλο γαλλικού βόλεϊ 2013–14Νικητής, με το RC Cannes
 2014–15 Γαλλική Λίγκα Βόλεϊ Πρωταθλητής, με το RC Cannes
 Τουρκικό πρωτάθλημα βόλεϊ 2016–17 Πρωταθλητής, με τη Φενερμπαχτσέ
 Κύπελλο βόλεϊ Τουρκίας 2016–17Νικητής, με τη Φενερμπαχτσέ
 Ελληνικό πρωτάθλημα βόλεϊ 2021–22 Πρωταθλητής, με τον Παναθηναϊκό
 Κύπελλο Ελλάδας βόλεϊ 2021–22Νικητής, με τον Παναθηναϊκό
 Ελληνικό πρωτάθλημα βόλεϊ 2022–23 Πρωταθλητής, με τον Παναθηναϊκό

Παραπομπές

Εξωτερικοί σύνδεσμοι 
 Προφίλ FIVB

Πετοσφαιρίστριες ΠΑΟ
Πετοσφαιριστές στους Θερινούς Ολυμπιακούς Αγώνες 2016